મેથી ના દાણા કે લીલી મેથી ગરમ, વાત-વિકાર, કફનાશક, પિત્ત વર્ધક, પાચનશક્તિ અને બળ વર્ધક તથા હ્રદય માટે ખૂબ જ હિતકારી છે. મેથી પુષ્ટિકારક અને સ્ફૂર્તિ દાયક છે. સવારે અને સાંજે તેને પાણી ની સાથે પીવા થી પેટ ને લગતા રોગો દૂર થાય છે. કબજીયાત અને ગેસ દૂર થાય છે. મેથી ના દાણા ને મગ ની દાળ કે મગ સાથે શાક બનાવી ને પણ ખાઈ શકાય છે. જો પોતાની ઉંમર જેટલા મેથી ના દાણા દરરોજ ધીમે ધીમે ચાવવાથી કે ચૂસવા થી વૃધ્ધાવસ્થા માં થતી વ્યાધિઓ, જેવી કે ઢીચણ અને સાંધા નો દુખાવો, ભૂખ ના લાગવી, હાથ માં ખાલી ચડવી, સાયટીકા, માંસપેશીઓ માં ખેચાણ થવું, વારંવાર મૂત્ર આવવું, ચક્કર આવવા વગેરે માં લાભ થાય છે. ગર્ભવતી અને સ્તનપાન કરાવતી સ્ત્રીઓ એ મેથી ના દાણા નું ચૂર્ણ બનાવી લોટ સાથે ભેળવી લાડવા બનાવી ખાવા થી ફાયદો થાય છે.